ASUKOHT: SK Pinksikeskuse hall, Puuvilla 19a, Tallinn
KORRALDAJA: LTK Pingpong
ETAPID: Sari koosneb kaheksast etapist. 
I etapp – 20.10
II etapp - 10.11
III etapp - 28.12
IV etapp - 12.01
V etapp - 08.02
VI etapp - 22.03
VII etapp - 12.04
VIII etapp - 03.05
VÕISTLUSKLASSID: 
Meistriklass: mehed 50+ ja naised 11+ (Osaleda saavad kõik need meesmängijad, kes asuvad 01.09.2019 seisuga reitingus 50. või madalamal positsioonil ning naised 11. või madalamal positsioonil). 
Rahvaklass: mehed 400+ ja naised 88+ (Osaleda saavad kõik need meesmängijad, kes asuvad 01.09.2019 seisuga reitingus 400. või madalamal positsioonil ning naised 88. või madalamal positsioonil)
REGISTREERIMINE: Võistlustele registreerimine toimub kohapeal. 
Meistriklassi võistluste algus on kell 10:00. Registreerimine lõppeb 15 minutit enne võistluste algust. 
Rahvaklassi võistluste algus on kell 14:00. Registreerimine lõppeb 15 minutit enne võistluste algust. 
VÕISTLUSSÜSTEEM: Võistlus toimub uues Tallinna pinksisaalis 10 laual.  Mängitakse „kahe miinuse“ süsteemis kõikide kohtade väljamängimiseni. Kõik mängud mängitakse "parem viiest" ehk kolme seti võiduni. Mehed ja naised mängivad koos. Tabelisse paigutatakse mängijad vastavalt kehtivale Eesti reitingule. Naiste paigutamisel tabelisse korrutatakse nende reitingukoht koefitsendiga 4,5. 
Mängude tulemused lähevad arvesse reitingu koostamisel.
VÕISTLUSE OSAVÕTUMAKS: Võistluse osavõtumaks on 10 eurot. Klubitutel mängijatel 15 eurot. 
AUTASUSTAMINE: Iga etapi kolme paremat autasustatakse medali ja auhinnaga. Lisaks mõlema klassi puhul eriarvestuses saavad medali ning auhinna parim naine ning parim noor. 
Üldkokkuvõtte arvestamisel läheb arvesse kuue parima etapi tulemused.  
ÜLDISELT: Võistluse läbiviimisel rakendatakse rahvusvaheliselt kehtivat võistlusmäärustikku. Korraldaja jätab endale õiguse muuta vajadusel esialgselt võistluste läbiviimiseks kavandatud võistlussüsteemi. Oma tervisliku seisundi eest vastutab kõikidel etappidel iga võistleja ise. Osavõtuga mängija kinnitab, et on andnud loa salvestada tema kohta heli-pildi või videomaterjali, võistlustulemusi ja võistlusele registreerumisel antud isikuandmeid. Mängija on teadlik, et eelpoolnimetatud info avaldatakse avalikult, edastatakse kolmandatele osapooltele ja töödeldakse ning kinnitab, et see ei kahjusta ülemääraselt mängija õigusi. Mängija on teadlik, et isikuandmete töötlemise lõpetamine on peale osavõttu tehniliselt võimatu või toob kaasa ebaproportsionaalselt suuri kulutusi. Alaealise või piiratud teovõimega mängija puhul kinnitab eeltoodut tema ametlik esindaja